2017. aasta paranduseelarve projekt nr 4 on lisatud ettepanekule Euroopa Liidu Solidaarsusfondi (edaspidi „ELSF“) kasutuselevõtmiseks summas 1 196 797 579 eurot, et maksta toetust Itaaliale tulenevalt mitmest maavärinast, mis toimusid 2016. aasta augusti ja 2017. aasta jaanuari vahel Abruzzo, Lazio, Marche ja Umbria maakonnas.

Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

Paranduseelarve projektiga nr 4/2017 tehakse ettepanek kanda 2017. aasta üldeelarvesse kulukohustuste assigneeringutena ja maksete assigneeringutena 1 166 797 579 eurot, et katta kõnealuse kasutuselevõtmise eelarvevajadused pärast 2016. aastal juba välja makstud ettemakse (30 miljonit eurot) mahaarvamist.

2.Rahastamine ELSFi eraldistest 2016., 2017. ja 2018. aastal

2017. aasta alguses oli ELSFi kasutuselevõtmiseks kättesaadav kogusumma 1 115 121 612 eurot, mis koosnes 2017. aasta eraldisest summas 563 081 210 eurot (s.o 500 miljonit eurot 2011. aasta hindades) vastavalt mitmeaastase finantsraamistiku määruse artikli 10 lõikele 1 ja kogu 2016. aasta eraldisest summas 552 040 402 eurot (s.o 500 miljonit eurot 2011. aasta hindades), mis jäi kasutamata ja kanti vastavalt mitmeaastase finantsraamistiku määruse artikli 10 lõikele 2 edasi järgmisesse eelarveaastasse.

Summa, mille saab praeguse seisuga 2017. aastal kasutusele võtta, on 902 826 499 eurot. See tähendab 2017. aasta alguses ELSFi kasutuselevõtmiseks kättesaadavat kogusummat (1 115 121 612 eurot), millest on lahutatud eelmine kasutuselevõtmine (71 524 810 eurot) ja kinni peetud 140 770 303 euro suurune summa, et järgida kohustust jätta kuni 1. oktoobrini 2017 kasutusele võtmata 25 % 2017. aasta eraldisest, nagu on sätestatud mitmeaastane finantsraamistiku määruse artikli 10 lõikes 1.

Kõnealune summa ei ole piisav, et katta ELSFi kasutuselevõtmine Itaalia abistamiseks täies ulatuses. Ent komisjon leiab, et mitmeaastase finantsraamistiku määruse artikli 10 lõikes 2 sätestatud tingimused on täidetud ja teeb ettepaneku katta 293 971 080 euro suurune vahe (1 196 797 579 eurot miinus 902 826 499 euro suurune eraldis 2017. aasta eelarvest) 2018. aastaks kasutada olevast summast.

3.2017. aasta eelarves taotletud assigneeringud

Võttes arvesse käesoleva ELSFi kasutuselevõtmise juhtumi raames 2016. aasta eelarvest ettemaksena juba välja makstud 30 miljoni euro suurust summat, teeb komisjon ettepaneku muuta 2017. aasta eelarvet, suurendades eelarveartikli 13 06 01 (Liikmesriikide toetamine tõsise loodusõnnetuse korral, mis mõjutab oluliselt elutingimusi, looduskeskkonda või rahvamajandust) vahendeid 1 166 797 579 euro võrra nii kulukohustuste kui ka maksete assigneeringutena.

Võttes arvesse enne sulgemist saadud vahemaksetaotlusi, teeb komisjon ettepaneku paigutada 2017. aasta eelarves käesoleva ELSFi kasutuselevõtmise juhtumi jaoks vajalikud maksete assigneeringud täielikult ümber ja taastada paranduseelarvega nr 1/2017 avatud negatiivreserv (70 402 434 eurot) mõnede 2007-2013 struktuurifondide programmide eelarveridadelt.



Eelarveread, mille muutmise ettepanek käesoleva ELSFi kasutuselevõtmise juhtumi raames tehakse, on järgmised:

Summad on esitatud eurodes Eelarverida Nimetus Kulukohustuste assigneeringud Maksete assigneeringud 13 03 16 Euroopa Regionaalarengu Fondi (ERF) meetmete lõpuleviimine — Lähenemine -915 477 000 13 03 18 Euroopa Regionaalarengu Fondi (ERF) meetmete lõpuleviimine — Piirkondlik konkurentsivõime ja tööhõive 0 -23 165 000 13 03 19 Euroopa Regionaalarengu Fondi (ERF) meetmete lõpuleviimine — Euroopa territoriaalne koostöö 0 -42 508 000 13 04 02 Ühtekuuluvusfondi meetmete (2007 – 2013) lõpuleviimine 0 -256 050 013 13 06 01 Liikmesriikide toetamine tõsise loodusõnnetuse korral, mis mõjutab oluliselt elutingimusi, looduskeskkonda või rahvamajandust 1 166 797 579 1 166 797 579 40 03 01 Negatiivreserv 0 70 402 434 Kokku 1 166 797 579 0





4.Koondtabel mitmeaastase finantsraamistiku rubriikide kaupa